ΚΑΝΟΝΙΣΜΟΣ ΚΑΙ ΟΔΗΓΙΕΣ ΕΚΠΟΝΗΣΗΣ ΔΙΠΛΩΜΑΤΙΚΩΝ ΕΡΓΑΣΙΩΝ 

Η διπλωματική εργασία πρέπει να αποτελεί προϊόν συνθετικού έργου που να συμπυκνώνει την εμπειρία και τη γνώση του φοιτητή από ένα ή περισσότερα γνωστικά αντικείμενα από τα διδαχθέντα στο Πρόγραμμα Μεταπτυχιακών Σπουδών «Διοίκηση Επιχειρήσεων» («MBA – Master in Business Administration») του Τμήματος ΔΟΣΑ του ΔΠΘ και να στοχεύει στην προαγωγή της κατεύθυνσης αυτής. 

Η διπλωματική εργασία εκπονείται σε στενή συνεργασία και με την καθοδήγηση του φοιτητή από το επιβλέπον μέλος Δ.Ε.Π. που ανήκει στα μέλη ΔΕΠ του ΠΜΣ. Ο φοιτητής κατά την εκπόνηση της διπλωματικής εργασίας μπορεί να ζητά συνδρομή και άλλων μελών Δ.Ε.Π. του Τμήματος ή άλλων Τμημάτων του Δ.Π.Θ. 

Η διπλωματική εργασία εκπονείται κατά τη διάρκεια του Δ’ εξαμήνου των σπουδών και απαιτεί την ουσιαστική απασχόληση του φοιτητή τουλάχιστον για ένα κανονικό εξάμηνο σπουδών. Ο βαθμός της διπλωματικής εργασίας θα συνυπολογίζεται στον τελικό βαθμό του διπλώματος με συντελεστή βαρύτητας ανάλογο προς τις διδακτικές μονάδες της. 

1. Ανάθεση διπλωματικών εργασιών, Αντικείμενο και σκοπός 

Η εκπόνηση της διπλωματικής εργασίας γίνεται μόνο σε γνωστικά αντικείμενα που ανήκουν στον κύκλο σπουδών που ακολουθεί ο φοιτητής,  δηλαδή δεν εκπονούνται διπλωματικές εργασίες σε γνωστικά αντικείμενα που δεν καλύπτονται από μαθήματα που παρακολούθησε ο φοιτητής κατά τις σπουδές του. Τα γνωστικά αντικείμενα συνδυασμού μαθημάτων αποτελούν επίσης πεδία 
εκπόνησης διπλωματικών εργασιών. 

Τα θέματα των διπλωματικών εργασιών καθορίζονται στην αρχή του Δ’ εξαμήνου. Κάθε μέλος Δ.Ε.Π. σε συνεργασία και με τους φοιτητές υποβάλλει για έγκριση στην Επιτροπή Μεταπτυχιακών Σπουδών θέματα διπλωματικών εργασιών για το τρέχον πανεπιστημιακό έτος.  Οι προτείνοντες τα θέματα είναι και οι επιβλέποντες των διπλωματικών εργασιών. 

 Όλα τα μέλη Δ.Ε.Π. μπορούν να επιβλέπουν κατά μέγιστο 6 διπλωματικές εργασίες ανά εξάμηνο, αλλά εφόσον υπάρχουν προβλήματα η Επιτροπή Μεταπτυχιακών Σπουδών του Τμήματος έχει τη δυνατότητα να αλλάζει τον αριθμό αυτό, ώστε να μπορούν οι φοιτητές να επιλέγουν διπλωματικές εργασίες εντός των ενδιαφερόντων τους. 

Τα προτεινόμενα θέματα θα πρέπει να συνοδεύονται με σύντομη ανάλυση του θέματος και περιγραφή των εργασιών του φοιτητή που απαιτούνται για την ολοκλήρωση της διπλωματικής. 

Η Επιτροπή Μεταπτυχιακών Σπουδών του Τμήματος έχει την δυνατότητα να εγκρίνει, να απορρίπτει ή να τροποποιεί τα περιεχόμενα των προτάσεων, ώστε να ικανοποιούνται καλύτερα τα παραπάνω κριτήρια. Το εγκεκριμένο περιεχόμενο είναι δεσμευτικό για την εξεταστική επιτροπή σχετικά με τον τελικό βαθμό της διπλωματικής.
Η διαδικασία τελικού καθορισμού των θεμάτων γίνεται εντός του πρώτου 15ημερου του Δ' εξαμήνου και αναρτώνται στους πίνακες ανακοινώσεων τα εγκεκριμένα θέματα και τα ονόματα του επιβλέποντος και της εξεταστικής επιτροπής.
Στην περίπτωση που λόγω ανωτέρας βίας παραστεί ανάγκη τροποποίησης του περιεχομένου της διπλωματικής κατά τη διάρκεια της εκπόνησης αυτό μπορεί να γίνει με την σύμφωνη γνώμη της Επιτροπής Μεταπτυχιακών Σπουδών, μετά από έγκαιρη εισήγηση του επιβλέποντος.
Αλλαγή θέματος διπλωματικής για λόγους ανωτέρας βίας γίνεται μετά από επαρκώς αιτιολογημένη αίτηση του φοιτητή στη Γραμματεία του ΠΜΣ την οποία αποδέχεται ο επιβλέπων και την σύμφωνη γνώμη της Επιτροπής Μεταπτυχιακών Σπουδών.
[bookmark: bookmark2]Αντικείμενο και σκοπός:

1.1. Η	εκπόνηση της Μεταπτυχιακή Διπλωματική Εργασία παρέχει την ευκαιρία για σύνθεση και αξιοποίηση των γνώσεων που αποκτήθηκαν κατά τη διάρκεια των σπουδών.
1.2. Η	Μεταπτυχιακή Διπλωματική Εργασία είναι δυνατόν να αναφέρεται σ' ένα (ή περισσότερα) από τα εξής είδη:
· συστηματική και σε βάθος βιβλιογραφική κριτική ανασκόπηση ενός θέματος,
· πρωτότυπη ερευνητική εργασία,
· αντιμετώπιση πρωτότυπου προβλήματος εφαρμογής.
1.3. Ανεξάρτητα από το είδος της Μεταπτυχιακή Διπλωματική Εργασία, το βασικό και απαραίτητο χαρακτηριστικό της είναι η πρωτοτυπία, που εξασφαλίζει σημαντική προστιθέμενη αξία στις αποκτηθείσες γνώσεις και εκφράζει την προσωπική συμβολή και ικανότητα του φοιτητή. Η πρωτοτυπία είναι δυνατόν να αναφέρεται στην:
· κάλυψη βιβλιογραφικού κενού (π.χ. παραγωγή νέας θεωρίας ή/και νέων δεδομένων),
· αποτελεσματική τροποποίηση μιας θεωρητικής ανάλυσης,
· επιτυχή επίλυση ενός πρωτότυπου προβλήματος,
· τροποποίηση ή/και συμπλήρωση των χρησιμοποιουμένων μεθοδολογιών επίλυσης ενός προβλήματος,
· εξαγωγή νέων συμπερασμάτων.
[bookmark: bookmark3]2. Χρονική διάρκεια και πραγματική απασχόληση φοιτητών

Η διπλωματική εργασία μπορεί να εκπονείται στα εργαστήρια του Τμήματος ή συνεργαζομενων τμημάτων και επιχειρήσεων. Η εκπόνηση της διπλωματικής εργασίας πρέπει να γίνεται με συνεχή, εντατικό και οργανωμένο τρόπο ώστε να επιτυγχάνεται η καλύτερη αξιοποίηση του χρόνου και του φοιτητή και του επιβλέποντος μέλους Δ.Ε.Π. καθώς και η ελαχιστοποίηση του χρόνου απασχόλησης του εξοπλισμού των εργαστηρίων.
Κατά την διάρκεια του Δ εξαμήνου και στα μισά περίπου του διαστήματος εκπόνησης της Διπλωματικής, μετά από απόφαση της Επιτροπής Μεταπτυχιακών Σπουδών, μπορεί να γίνεται μία υποχρεωτική παρουσίαση της προόδου της Διπλωματικής η οποία θα βαθμολογείται (π.χ. 5-10% του βαθμού της διπλωματικής).
Ως χρονική διάρκεια της εκπόνησης της διπλωματικής εργασίας υπολογίζεται η περίοδος από την εκάστοτε έναρξη του εαρινού εξαμήνου μέχρι την 1η Ιουνίου. Το χρονικό αυτό διάστημα είναι το ελάχιστο επιτρεπόμενο και μπορεί να επεκταθεί αυτοδίκαια μέχρι την 30η Σεπτεμβρίου εάν οι δεδομένες συνθήκες, κατά την κρίση του επιβλέποντος μέλους Δ.Ε.Π., το απαιτήσουν για τη βελτιστοποίηση του τελικού αποτελέσματος.
Μετά την 1 Οκτωβρίου η εκπόνηση των διπλωματικών συνεχίζεται μόνο μετά από τεκμηριωμένη εισήγηση του επιβλέποντος και σύμφωνη γνώμη τουλάχιστον ενός εκ των άλλων μελών της εξεταστικής επιτροπής. Στην εισήγηση αυτή αναφέρεται και το χρονικό διάστημα παράτασης το οποίο είναι δεσμευτικό. Το χρονικό αυτό διάστημα δεν είναι δυνατόν να υπερβεί το πεντάμηνο. Διευκρινίζεται ότι μετά την πάροδο πέντε εξαμήνων συνολικά από την έναρξη του ΠΜΣ του πρώτου επιπέδου ο φοιτητής που δεν έχει καταθέσει την διπλωματική του εργασία διαγράφεται από το ΠΜΣ.
[bookmark: bookmark4]3. Διαδικασία παράδοσης διπλωματικών εργασιών

Μια διπλωματική εργασία θεωρείται περαιωμένη όταν μετά από σύμφωνη γνώμη του επιβλέποντα εκτυπωθεί και παραδοθεί στον επιβλέποντα σε πέντε αντίτυπα (ένα για κάθε μέλος της εξεταστικής επιτροπής, ένα για τη βιβλιοθήκη του ΠΜΣ και ένα για τη βιβλιοθήκη του Τμήματος) καθώς και σε ηλεκτρονική μορφή (CD). Η δαπάνη εκτύπωσης και βιβλιοδέτησης της διπλωματικής καλύπτεται από τον φοιτητή.
Μετά από χρονικό διάστημα το πολύ μιας εβδομάδος από την παράδοση της διπλωματικής, η εξεταστική επιτροπή, αφού ενημερωθεί για το περιεχόμενό της διπλωματικής εργασίας, υποχρεούται με έγγραφο του επιβλέποντα που συνυπογράφουν τα μέλη της εξεταστικής επιτροπής να ανακοινώσει την ημερομηνία εξέτασης. Η ημερομηνία αυτή πρέπει να παρέχει στο φοιτητή τη δυνατότητα αποφοίτησης στην τρέχουσα περίοδο. Η διπλωματική εργασία εξετάζεται από την τριμελή εξεταστική επιτροπή που ορίσθηκε σε ημερομηνία και χώρο που ανακοινώνεται στη Γραμματεία του Τμήματος. Με ευθύνη του επιβλέποντος μέλους Δ.Ε.Π., η εξέταση της διπλωματικής εργασίας ανακοινώνεται επίσης ευρύτερα στην πανεπιστημιακή κοινότητα.
[bookmark: bookmark5]4. Αξιολόγηση διπλωματικής εργασίας και η συνολική βαθμολόγηση

Τα μέλη ΔΕΠ διασφαλίζουν την ύπαρξη και τήρηση ενιαίων κριτηρίων βαθμολογίας και επιστημονικού επιπέδου των διπλωματικών εργασιών.
Η Επιτροπή μεταπτυχιακών Σπουδών αποφασίζει την σύνθεση της τριμελούς εξεταστικής επιτροπής.
Αλλαγή του επιβλέποντος ή της σύνθεσης της τριμελούς εξεταστικής επιτροπής για λόγους ανωτέρας βίας γίνεται μετά από επαρκώς αιτιολογημένη αίτηση του φοιτητή στη Γραμματεία του ΠΜΣ την οποία αποδέχεται ο επιβλέπων και την σύμφωνη γνώμη της Επιτροπής Μεταπτυχιακών Σπουδών. Σε κάθε ειδικό ζήτημα σχετικά με τον επιβλέποντα ή την σύνθεση της τριμελούς εξεταστικής επιτροπής αποφασίζει η Επιτροπή Μεταπτυχιακών Σπουδών.
Η βαθμολόγηση των διπλωματικών εργασιών γίνεται με βάση τα ακόλουθα γενικά κριτήρια κατά σειρά σπουδαιότητας :
α. Στοιχεία πρωτοτυπίας (επιθυμητό) και συνεισφορά στην ευρύτερη γνωστική περιοχή.
β. Βαθμός επίτευξης των προδιαγεγραμμένων στόχων.
γ. Ποιότητα του έργου.
δ. Ποσότητα του έργου.
ε. Αρτιότητα κειμένου.
στ. Προφορική παρουσίαση.
ζ. Επιμέλεια και εμφάνιση.

Ο τελικός βαθμός της διπλωματικής εργασίας αποτελείται από το μέσο όρο των τριών βαθμών των μελών της εξεταστικής επιτροπής. Στην περίπτωση που ο βαθμός μιας διπλωματικής δεν είναι προβιβάσιμος, ο φοιτητής έχει το δικαίωμα να ζητήσει με αίτησή του στην Επιτροπή Μεταπτυχιακών Σπουδών είτε την αλλαγή θέματος, είτε την επέκταση του χρονικού διαστήματος εκπόνησης της διπλωματικής εργασίας.
Η βαθμολογία του Μεταπτυχιακού Διπλώματος Ειδίκευσης προσδιορίζεται ως μέσος σταθμικός όρος του 75% της μέσης βαθμολογίας των μαθημάτων των εξαμήνων Α' Β' και Γ' και 25% του βαθμού που απονέμεται από την τριμελή επιτροπή η οποία εξετάζει τη διπλωματική εργασία του υποψηφίου. Οι βαθμοί που απονέμονται είναι: άριστα (8,5 - 10), λίαν καλώς (6,5 - 8,49) και καλώς (5 - 6,49).
[bookmark: bookmark6]5. Πνευματικά και άλλα δικαιώματα διπλωματικής εργασίας και γενικότερες υποχρεώσεις

Η διπλωματική εργασία αποτελεί προϊόν συνεργασίας του φοιτητή και των μελών Δ.Ε.Π. που επιβλέπουν την εκπόνησή της στο Δ.Π.Θ. Τα φυσικά αυτά πρόσωπα έχουν και τα πνευματικά δικαιώματα στη δημοσίευση των αποτελεσμάτων της διπλωματικής εργασίας σε επιστημονικά περιοδικά καθώς και στις ανακοινώσεις τους σε επιστημονικά συνέδρια. Στις δημοσιεύσεις αυτές τηρείται η επιστημονική δεοντολογία.
Ο φοιτητής με την έναρξη της εκπόνησης της διπλωματικής εργασίας υπογράφει σχετική δήλωση εκχώρησης των δικαιωμάτων του στο Δ.Π.Θ. Σε αντίθετη περίπτωση, η εκπόνηση της διπλωματικής εργασίας δεν θεωρείται νόμιμη και η διαδικασία της δεν συνεχίζεται.
Οι φοιτητές που συμμετέχουν στο πρόγραμμα υποχρεούνται να συμβάλουν γενικότερα στο ερευνητικό και διδακτικό έργο του ΠΜΣ και του προπτυχιακού προγράμματος, εάν αυτό κριθεί αναγκαίο.
[bookmark: bookmark7]6. Θέματα ερμηνείας του παρόντος κανονισμού εκπόνησης διπλωματικών εργασιών κατά την εφαρμογή του, καθώς και θέματα που δεν καλύπτονται από αυτόν
Θέματα ερμηνείας του παρόντος κανονισμού εκπόνησης διπλωματικών εργασιών κατά την εφαρμογή του, καθώς και θέματα που δεν καλύπτονται από αυτόν θα αντιμετωπίζονται από την Επιτροπή Μεταπτυχιακών Σπουδών του Τμήματος.
Σημειώνεται ότι η εξέταση της διπλωματικής εργασίας καθώς και η παράδοση της σχετικής βαθμολογίας στη Γραμματεία του Τμήματος θα γίνεται οποτεδήποτε ο φοιτητής τελειώσει όλα τα μαθήματά του, σύμφωνα με το νόμο.
Σε περίπτωση που δεν έχει περατωθεί η διπλωματική εργασία (κατά δήλωση του Επιβλέποντα), το θέμα θα χάνεται και θα μπαίνει στα αδιάθετα θέματα για το επόμενο πανεπιστημιακό έτος, σύμφωνα με την κρίση βέβαια του επιβλέποντα.
[bookmark: bookmark8]7. Μορφή

1. Η διατριβή θα πρέπει να πληρεί τους βασικούς κανόνες παρουσίασης ενός επιστημονικού άρθρου (ή μιας διδακτορικής διατριβής).
1.1 Ο τίτλος να έχει σχέση με το περιεχόμενο.
1.2 Να έχει περίληψη στην Ελληνική και Αγγλική.
            1.3 Να έχει εισαγωγή με το σκοπό της διατριβής και την περιγραφή των επόμενων κεφαλαίων. Τα κεφάλαια να έχουν τίτλους.
1.4 Να έχει πλήρεις και σωστές αναφορές στο κείμενο και στη βιβλιογραφία, οι παραπομπές σε βιβλία να δίνουν σελίδες, κ.λ.π.
1.5 Οι βιβλιογραφικές αναφορές να αναφέρονται στο τέλος της διπλωματικής εργασίας - και όχι στο τέλος κάθε κεφαλαίου - κατά προτίμηση με αλφαβητική σειρά (σύστημα Harvard) μαζί ξενόγλωσσες και ελληνικές.

2. Όπου παρουσιάζονται μοντέλα, τύποι κ.λ.π., θα πρέπει να επεξηγούνται πλήρως (τι σημαίνουν τα σύμβολα, ποιες είναι οι τυχαίες μεταβλητές, ποιες οι παράμετροι κλπ) και να επιδιώκεται καθιερωμένος συμβολισμός και ορολογία. Παράλληλα να δίνεται και η αγγλική ορολογία. Οι συντομογραφίες θα πρέπει να επεξηγούνται την πρώτη φορά που εμφανίζονται.
3. Δεν θα πρέπει να δίνει την εντύπωση ενός βιαστικά ή πρόχειρα γραμμένου κειμένου.
3.1 Η έκταση της Μεταπτυχιακής Διπλωματικής Εργασίας θα πρέπει να αντιστοιχεί σε τουλάχιστον 28.000 λέξεις (ή 80-160 σελίδες), περιλαμβανομένων των Πινάκων, των Σχημάτων και της Βιβλιογραφίας (εκτός των Παραρτημάτων).
3.2 Η εργασία θα είναι δακτυλογραφημένη σε μονή όψη σελίδας μεγέθους Α4 (210x297 mm), με 11/2 διάστημα και περιθώρια αριστερά 30 mm, πάνω, κάτω και δεξιά 25 mm. Θα χρησιμοποιείται γραμματοσειρά Times New Roman 12 (οι τίτλοι κεφαλαίων σε Times New Roman 14 bold και ενοτήτων σε Times New Roman 12 bold). Όλες οι σελίδες εκτός αυτής του τίτλου αριθμούνται άνω δεξιά, με λατινικούς αριθμούς οι περιλήψεις, τα περιεχόμενα και οι κατάλογοι πινάκων και σχημάτων, με αραβικούς αριθμούς το κυρίως κείμενο της εργασίας και με ξεχωριστή αρίθμηση (καθένα από) τα παραρτήματα.
4. Ακολουθούν ειδικές οδηγίες για τη μορφή των αρχικών και τελευταίων σελίδων.
  	1.    ΕΞΩΦΥΛΛΟ:
[bookmark: bookmark10]Μεταπτυχιακό Πρόγραμμα ΔΟΣΑ
«Διοίκηση Επιχειρήσεων»
(«MBA: Master in Business Administration»)
[bookmark: bookmark11]ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
ΤΜΗΜΑ ΔΙΕΘΝΩΝ ΟΙΚΟΝΟΜΙΚΩΝ ΣΧΕΣΕΩΝ ΚΑΙ ΑΝΑΠΤΥΞΗΣ
[bookmark: bookmark12]Δ Ι Π Λ Ω Μ Α Τ Ι Κ Η Ε Ρ Γ Α Σ Ι Α
Όνομα υποψηφίου (κεφαλαία)
Τίτλος Διπλωματικής Εργασίας π.χ. «Διερεύνηση της σχέσης του πληθωρισμού με την ανάπτυξη».
ΚΟΜΟΤΗΝΗ, ΕΤΟΣ


[bookmark: bookmark13]2. 1ο ΦΥΛΛΟ (Εσώφυλλο)
Η παρούσα διπλωματική εργασία εκπονήθηκε στο πλαίσιο των σπουδών για την απόκτηση του Μεταπτυχιακού Διπλώματος Ειδίκευσης στη
«Διοίκηση Επιχειρήσεων»
(« MBA: Master in Business Administration » )
που απονέμει το Τμήμα ΔΟΣΑ του ΔΠΘ.
Εγκρίθηκε την……………από την εξεταστική επιτροπή:
[bookmark: bookmark14]ΟΝΟΜΑΤΕΠΩΝΥΜΟ	         ΒΑΘΜΙΔΑ	             ΥΠΟΓΡΑΦΗ 
π.χ.
[bookmark: bookmark15]Ε. ΕΕΕΕΕ (Επιβλέπων)	    ΚΑΘΗΓΗΤΗΣ			…………………………

[bookmark: bookmark27]ΑΙΤΗΣΗ/ΔΗΛΩΣΗ
Του μεταπτυχιακού φοιτητή 	
που θα εκπονήσει την μεταπτυχιακή διπλωματική εργασία με τίτλο
……………………………………………………………………………………………………………………………………………………………..
στα πλαίσια των σπουδών του για το Μεταπτυχιακό Δίπλωμα Ειδίκευσης «Διοίκηση Επιχειρήσεων» («MBA: Master in Business Administration») του Τμήματος ΔΟΣΑ του ΔΠΘ. Η διπλωματική εργασία αποτελεί προϊόν συνεργασίας του φοιτητή και των μελών Δ.Ε.Π. που επιβλέπουν την εκπόνησή της στο Δ.Π.Θ. Τα φυσικά αυτά πρόσωπα έχουν και τα πνευματικά δικαιώματα στη δημοσίευση των αποτελεσμάτων της διπλωματικής εργασίας σε επιστημονικά περιοδικά. Στις δημοσιεύσεις αυτές τηρείται η επιστημονική δεοντολογία. Κάθε δικαίωμα της διπλωματικής εργασίας εκχωρείται στο ΔΠΘ.
Η εργασία αυτή μπορεί να παρουσιασθεί σε δημόσια διάλεξη στο Τμήμα Διεθνών Οικονομικών Σχέσεων και Ανάπτυξης του ΔΠΘ.
Για την εκπόνηση και εξέταση ορίζονται παρακάτω ο επιβλέπων και η τριμελής εξεταστική επιτροπή,
με έγκριση από την Επιτροπή Μεταπτυχιακών Σπουδών του ΔΟΣΑ.
Ο/Η Αιτών(ούσα) και Δηλών(ούσα),

Σημ. : Η αίτηση/δήλωση συνοδεύεται από σύντομη περιγραφή των περιεχομένων της εργασίας και κατατίθεται στην γραμματεία του τμήματος.

Ο μεταπτυχιακός φοιτητής 	 ολοκλήρωσε την διπλωματική εργασία του με τίτλο 	 στα πλαίσια των σπουδών του για το Μεταπτυχιακό Δίπλωμα Ειδίκευσης «Διοίκηση Επιχειρήσεων» («MBA: Master in Business Administration»)  του Τμήματος ΔΟΣΑ του ΔΠΘ.
Την εργασία αυτή παρουσίασε σε δημόσια διάλεξη στις	στο Τμήμα Διεθνών Οικονομικών Σχέσεων και Ανάπτυξης του ΔΠΘ.
Μετά από προφορική εξέταση που ακολούθησε τη διάλεξη, η τριμελής εξεταστική επιτροπή, ενέκρινε ομόφωνα τη διπλωματική αυτή εργασία.

